 Yusuf Magaji Bichi di Olùdarí àgbà tuntun Yusuf Bichi Ọjọbọ, ọjọ kẹrìnlá, oṣù Kẹsàn án ni Àárẹ Muhammmadu Buhari buwọlu ìyànsípò Yusuf Magaji Bichi, gẹgẹ bi Olùdarí Àgbà fún àjọ Ọtẹlẹmúyẹ DSS. Nínú àtẹjáde kan tí iléèṣẹ Ààrẹ fi síta lójú òpó Twitter ni wọn ti kéde ìyànsípò Magaji Bichi. End of Twitter post, 1 Ìyànsípò Bichi wáyé lẹyìn tí wọn yọ Olùdarí Àgbà fún àjọ Ọtẹlẹmúyẹ DSS tó wà nípò tẹlẹ, Lawal Daura kúrò nípò rẹ. Kò yá wà lẹnu pé Dogara lọ sí PDP Ambọde: Kò sí ìjà láàrin èmi àti Tinubu Igbákejì Àárẹ Nàìjíríà, Ọjọgbọn Yẹmi Ọṣinbajo ló gba iṣẹ lọwọ Daura lọjọ keje, oṣù Kẹjọ, 2018, lásìkò tó fi delé fún Ààrẹ Buhari tó lọ fún ìsìnmi ẹnu iṣẹ nílẹ Gẹẹsì. Ìgbésẹ yíyọ Daura níṣẹ wáyé lẹyìn tí àwọn òṣìṣẹ àjọ DSS kan yabo ilé ìgbìmọ asọfin Nàìjíríà, tí wọn sì dí ọnà mọ àwọn aṣòfin. Ọgá àgbà tuntun nàá gba oyè ìmọ ìjìnlẹ nípa ètò òṣèlú nílé ẹkọ gíga fásìtì Ahmadu Bello tó wà nílùú Zaria. Lẹyìn awuyewuye yìí ni Ààrẹ ilé aṣòfin àgbà, Bukọla Saraki, àti àwọn aṣòfin mìíràn fi ẹgbẹ òṣèlú All Progressives Congress sílẹ tí wọn sì darapọ mọ ẹgbẹ òṣèlú alátakò, Peoples Democratic Party, PDP. Àwọn àmúyẹ wo ni Ọgá DSS tuntun, Yusuf Magaji Bichi ní ? Ọgá àgbà tuntun nàá gba oyè ìmọ ìjìnlẹ nípa ètò òṣèlú nílé ẹkọ gíga fásìtì Ahmadu Bello tó wà nílùú Zaria. Ó bẹrẹ iṣẹ ní ẹka ètò àábò ní ìlú Kano, lẹyìn èyí ló sì darapọ mọ àjọ elétò àábò Nigerian Security Organization NSO, tó ti kógbá sílé báyìí. Àjọ NSO ni a mọ sí àjọ Director of State Service DSS. Ọgbẹni Bichi ti kẹkọọ nípa ṣíṣe àtúpalẹ àbọ ìwádìí iṣẹ ọtẹlẹmúyẹ, tó fi ma nípa ètò ìgbanisíṣẹ ọtẹlẹmúyẹ ní ilẹ Gẹẹsì. Ilé ìwòsàn ṣi abẹrẹ Formalin gún mí; n kò lè dá ìgbẹ àti ìtọ dúró mọ Ọgá àgbà DSS tuntun ọhún ni iléèṣẹ Ààrẹ ní yóò ṣe àmúlò àwọn ìrírí tó ti ní nínú iṣẹ ìwádìí, àtúpalẹ iṣẹ ìwádìí, ìpẹtù sí àáwọ, ìpèsè àábò,tó fi mọ kíkópa nínú àwọn ìṣẹ tó léwu àti èyí tó jẹ ẹlẹgẹ. Bichi ti ṣiṣẹ gẹgẹ bi Olùdarí àjọ DSS ní ìpínlẹ Jigawa, Niger, Sokoto àti Abia. Bákan nàá lo ti ṣiṣẹ gẹgẹ bi Olúdarí Ilé ẹkọ tí wọn ti n kọ nípa ogun jíjà National War College, tó fi mọ iléèwé tí àwọn òṣìṣẹ àjọ DSS, àti àwọn ẹka mì í tó wà nínú àjọ DSS. Àwọn awuyewuye tó jẹyọ lórí Lawal Daura kí wọn tó yọ ọ níṣẹ Iyansipo Lawal Daura gẹgẹ bi ọga agba ajọ ọtẹlẹmuyẹ DSS lọdun 2015, mu awuyewuye dani. Ọpọlọpọ ọmọ Naijiria lo fi oju aitọ wo o, nitori pe ipinlẹ Katsina loun ati Aarẹ Muhammadu Buhari ti jọ wa, ati lori aikoju oṣuwọn rẹ fun iṣẹ naa. Bakan naa lo jẹ wi pe Daura ti fẹhinti kuro lẹnu iṣẹ nileeṣẹ ajọ DSS, ko to di pe Buhari tun pe e pada. O tun jẹ ọkan lara ọmọ igbimọ fun eto aabo ati ọtẹlẹmuyẹ fun ẹgbẹ oṣelu APC lasiko eto idibo ọdun 2015. Lati igba to si ti bẹrẹ iṣẹ ni awuyewuye loriṣiriṣi ti n jẹyọ lori ihuwasi rẹ. O tako iyansipo alaga ajọ EFCC Daura tun kọ iwe ẹsun si ile aṣofin nipa ọga agba ajọ EFCC, Ibrahim Magu, eyi to mu ki awọn koju oro si iyansipo rẹ. Ta ló wà nidi wàhálà ílé aṣòfin Nàíjíríà? Irú ẹdá wo ni aṣòfin Bukola Saraki jẹ? Eto igbanisiṣẹ ajọ DSS Awuyewuye jẹyọ lori eto igbanisiṣẹ awọn oṣiṣẹ ọrinlenirinwo din ẹyọkan, 479, tuntun fun ajọ DSS. Ninu 479 ni ipinlẹ Katsina ti ni eniyan mọkanlelaadọta, 51, eyi to ju ida mẹwa gbogbo awọn ti wọn gba siṣẹ jake-jado Naijiria lọ. Ọpọlọpọ lo bu ẹnu ẹtẹ lu Daura nigba naa pe bawo ni ipinlẹ Katsina, to jẹ ipinlẹ rẹ yoo ṣe ni to bẹ ju awọn ipinlẹ yooku lọ. Oun ati ajọ EFCC naa jọ woju ara wọn. Wọn fi ẹsun kan iṣakoso rẹ fun obitibiti biliọnu Naira ti wọn fi kọ ile ẹkọ DSS ni ipinlẹ Katsina; kikuna lati jẹ ki olubadamọran lori eto aabo Naijiria nigba kan, Sambo Dasuki, wa sile ẹjọ lati jẹri lori awọn ẹsun to ni i ṣe pẹlu iwabajẹ. Ni ọjọ kọkanlelogun, oṣu Kọkanla, ajọ DSS da awọn oṣiṣẹ ajọ EFFC duro lati maa fi ofin gbe Ita Ekpeyong, to jẹ Ọga agba ajọ DSS tẹlẹ, lai fi ti pe wọn ni aṣẹ lati mu u ṣe. Ọjọ keje, oṣù Kẹjọ ni Adele Aarẹ, Yẹmi Ọsinbajo gba iṣẹ lọwọ rẹ Bakan naa ni wọn ko jẹ ki wọn o fi ofin gbe Ọga agba ajọ ọtẹlẹmuyẹ National Intelligence Agency, NIA, Ayodele Oke, ti Aarẹ Buhari da duro lẹnu iṣẹ. Ẹsun kikowo ilu jẹ ni ajọ EFCC nwa ọga agba DSS ọhun fun. : Àjọ Ọtẹlẹmúyẹ DSS ti ní Olùdarí àgbà tuntun. 